Električna shema
<s>Električna šema (takođe elektronska shema, shema kola, dijagram kola, električni dijagram ili šematski dijagram) je grafički prikaz električnog kola.</s>

<s>Šematski dijagram pokazuje kako su povezane komponente u kolu, i služi kao neka vrsta mape za pravljenje elektronskih kola.</s><s>Na šemama su prikazani elektronski simboli koji predstavljaju komponente i linije koje predstavljaju način njihovog povezivanja.</s><s>Sheme imaju dve osnovne svrhe: 
 Pokazuju kako da reprodukujete kolo.</s><s>Čitanjem šeme, prepoznavanjem simbola i praćenjem njihovih međusobnih veza, možete napraviti kolo prikazano na šemi.</s><s>Omogućavaju da razumete kako kolo radi, kako bi se ono moglo popraviti ili zameniti neipravna komponenta.</s>

<s>Na svim šemama prilično se poštuju standardne konvencije, ali postoje varijacije.</s><s>Šeme se mogu razlikovati na osnovu vremena kada su nastale, zemlje porekla, konvencije projektanta i mnogih drugih činilaca.</s>

<s>Elektronski simboli</s>

<s>Simbol u elektronici koristi se za predstavljanje različitih elektroničkih komponenti ili funkcija, poput žica, baterija, otpornika i tranzistora, u šematskom dijagramu električnog ili elektronskog kola.</s><s>U savremenim šemama elektronskih kola koristi se nekoliko stotina simbola, ali za efikasan rad je neophodno zapamtiti svega nekoliko desetina, dok se ostali mogu potražiti u priručnicima i knjigama kada zatrebaju.</s>

<s>Simbol komponente na šemi često prati identifikaciona oznaka, na primer R1 ili Q3.</s><s>Prihvaćeno je da se za tip komponente koristi slovo.</s><s>Obično se R koristi za otpornik, C za kondenzator, D za diodu, L za induktivni kalem, T za transformator, Q za tranzistor i U ili IC za integrisano kolo.</s><s>Ako u kolu postoji više komponenata istog tipa, brojčani sufiks (R3, na primer) identifikuje određenu komponentu.</s>

<s>Povezivanje</s>

<s>Na elektronskim šemama se uglavnom ne pravi razlika između načina povezivanja komponenata.</s><s>Šematsko predstavljanje povezivanja samo pokazuje kuda ide koja žica.</s><s>Na složenijim šemama neke linije moraju da prelaze jedna preko druge.</s><s>Zato je neophodno da znate kada ukrštene linije predstavljaju vezu dve žice, a kada ne.</s><s>Na idealnoj modernoj šemi, povezane i nepovezane žice prikazujete na sledeči način: 
 Prekid ili polukrug predstavljaju nepovezane žice.</s><s>Tačka na mestu preseka dve žice označava da su one povezane.</s>

<s>Ovaj način prikazivanja međuveza nije univerzalan, pa morate proveriti stil crtanja šeme da biste otkrili koje su žice povezane a koje nisu.</s><s>Na primer, na nekoj šemi, povezane žice mogu biti nacrtane bez tačke koja označava mesto preseka.</s>

<s>Izvori</s>

<s>Vidi još 
 Simboli u elektronici
 Elektronske komponente
 Elektronsko kolo</s>

<s>Elektronika</s>

